V dožiadaní zo dňa 08.11.2024 nás žiadate o doplnenie/vysvetlenie súťažných podkladov a to:

Otázka č.1:  
Vo zverejnenej projektovej dokumentácii sa nenachádzajú pozdĺžne profily. Žiadame verejného obstarávateľa o doplnenie projektovej dokumentácie.  
  
Otázka č.2:  
V SO 01 resp. SO 03 sa v projektovej dokumentácii uvádza aplikácia postreku infiltračného v množstve 0,7 kg/m2. Vo výkaze výmer chýba položka pre postrek infiltračný. Žiadame verejného obstarávateľa o pridanie položky do výkazu výmer v oboch stavebných objektoch.  
  
Otázka č.3:  
V rámci objektu SO 01 sa majú zhotoviť 2 priepusty DN 400 v celkovej dĺžke 12 metrov. Vo výkaze výmer sa pre dané priepusty nachádza len materiálová položka č.30 (rúra TZP 4-40 40x100) a chýba položka pre zhotovenie priepustu. Žiadame verejného obstarávateľa o doplnenie položky do výkazu výmer pre zhotovenie priepustov DN 400. Taktiež žiadame túto položku pridať aj do SO 03, kde absentuje položka pre zhotovenie priepustu DN 400.  
  
Otázka č.4:  
V projektovej dokumentácii SO 01 pri priepuste č.8 je uvedené, že sa má prečistiť a osadiť nová šachta. Žiadame verejného obstarávateľa o doplnenie výkresu ku priepustu č.8, nakoľko nie je zrejmé, aká šachta sa má zrealizovať.  
  
Otázka č.5:  
V SO 01 sa nachádza položka č.26 – „Čelo priepustu z betónu prostého tr. C 8/10 pre priepust z rúr DN 600-800 mm“ vo výmere 10 kusov. Z projektovej dokumentácie vyplýva, že čelo priepustu sa má robiť pri priepustoch č.1 (DN 400, 2x), č.3 (DN 400, 2x), č.6 (DN 600, 1x), č.9 (DN 600, 2x), č.10 (DN 600, 2x), č.11 (DN 600, 2x), č.12 (DN 600, 2x), čo je spolu 13 čiel - 9 kusov pre rúry DN 600 a 4 kusy pre rúry DN 400. Žiadame verejného obstarávateľa o úpravu výkazu výmer.  
  
Otázka č.6:  
V SO 01 sa vo výkaze výmer nachádza položka č.27 – „Vtoková nádržka z betónu tr. C8/10 pri priepuste z rúr DN do 800“ v množstve 3 ks. Žiadame verejného obstarávateľa o špecifikáciu priepustov, pri ktorých sa má osadiť vtoková nádržka, nakoľko z projektovej dokumentácie vyplýva osadenie len 1 vtokovej nádržky pri priepuste č.6

Otázka č. 7  
V rámci VV je položka "Rampa (podľa výkresu)-dodávka+osadenie+náter" výkres v PD chýba. Žiadame VO o jeho doplnenie. V PD je len fotografia rampy, čo nie je dostatočné pre relevantné nacenenie položky

**Na základe Vašej žiadosti a po porade s projektantom stavby Vám k predmetnej veci zasielame nasledovné vyjadrenia na Vami doručené otázky**

Odpoveď na otázku č. 1

Pozdĺžne profily nie sú potrebné, nakoľko sa neupravuje niveleta lesných ciest- viď technické správy.

Odpoveď na otázku č. 2.

Dopĺňajú sa položky v objektoch SO 01 a SO 03

Odpoveď na otázku č.3

Dopĺňajú sa položky v objektoch SO 01 a SO 03 v prílohe Výkaz výmer

Odpoveď na otázku č. 4

Namiesto šachta má byť správne vtoková nádržka. Jej zhotovenie podľa výkr. č. 11, zahrnuté v položke č. 27

Odpoveď na otázku č. 5

Dopĺňajú sa položky v objektoch SO 01 a SO 03 v prílohe Výkaz výmer

Odpoveď na otázku č. 6

Okrem priepustu č. 6 sa urobí vtoková nádržka pred jestv. priepustom v km 1,75-opravené vo výkaze výmer

Odpoveď na otázku č. 7

Rampu kvôli naceneniu nie je potrebné osobitne vykresľovať. Na internetovej stránke  cez "ručná závora "ďalej ručné rampy" si môžete nájsť závoru pre cestu oceľ s protizávažím a pevnou úložnou podporov.

Uvedením doplnením časti Výkazu výmer verejný obstarávateľ predlžuje termín predkladania ponúk do 13.12.2024 do 10.00 hod..